Document ID: 31989R4030

*****
ΚΑΝΟΝΙΣΜΟΣ (ΕΟΚ) αριθ. 4030/89 ΤΗΣ ΕΠΙΤΡΟΠΗΣ
της 28ης Δεκεμβρίου 1989
περί παρατάσεως της κοινοτικής επίβλεψης των εισαγωγών ορισμένων προϊόντων καταγωγής Ιαπωνίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος που εφαρμόζεται στις εισαγωγές (1), όπως τροποποιήθηκε τελευταία από τον κανονισμό (ΕΟΚ) αριθ. 3665/89 (2), και ιδίως το άρθρο 10 παράγραφος 1,
Μετά από διαβουλεύσεις στα πλαίσια της επιτροπής που ιδρύθηκε από τον κανονισμό (ΕΟΚ) αριθ. 288/82,
Εκτιμώντας:
ότι ο κανονισμός (ΕΟΚ) αριθ. 653/83 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 4117/88 (4), παρέτεινε μέχρι τις 31 Δεκεμβρίου 1989 την εκ των υστέρων κοινοτική επίβλεψη των εισαγωγών ορισμένων προϊόντων καταγωγής Ιαπωνίας·
ότι πρέπει να διατηρηθεί κατά το έτος 1990 μια επίβλεψη εκ των υστέρων στις εισαγωγές ορισμένων προϊόντων καταγωγής Ιαπωνίας·
ότι οι λόγοι που βρίσκονται στη βάση του κανονισμού (ΕΟΚ) αριθ. 653/83 εξακολουθούν να ισχύουν κατά μεγάλο μέρος και ότι, κατά συνέπεια, πρέπει να παραταθεί το καθεστώς επίβλεψης·
ότι ορισμένα τεχνικά λάθη όσον αφορά την περιγραφή των κωδικών ΣΟ και την περιγραφή των υπό επιτήρηση προϊόντων πρέπει να διορθωθούν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5 του κανονισμού (ΕΟΚ) αριθ. 653/83, η ημερομηνία « 31 Δεκεμβρίου 1989» αντικαθίσταται από την ημερομηνία «31 Δεκεμβρίου 1990».
Άρθρο 2
Το παράρτημα του κανονισμού (ΕΟΚ) αριθ. 653/83 αντικαθίσταται από το παράρτημα του παρόντος κανονισμού.
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Δεκεμβρίου 1989.

Labels: 3
18
1